b'\n_START_ARTICLE_\nBronis\xc5\x82aw Malinowski\n_START_SECTION_\n\xc5\xbdivotopis\n_START_PARAGRAPH_\nMalinowski se rodio u Krakovu 7. travnja 1884. godine, gdje je doktorirao filozofiju. Otac mu je bio sveu\xc4\x8dili\xc5\xa1ni profesor, a majka k\xc4\x87i veleposjednika. \xc4\x8citaju\xc4\x87i jednu knjigu iz polja antropologije, odlu\xc4\x8duje se za studij antropologije te odlazi  na sveu\xc4\x8dili\xc5\xa1te u Leipzigu. Iz Poljske odlazi 1910. godine u London gdje studira na Londonsku \xc5\xa1kolu ekonomije. Godine 1914. odlazi na Papuu Novu Gvineju gdje na Trobrijandskom oto\xc4\x8dju radi svoju najpoznatiju studiju koju \xc4\x87e objaviti u knjizi Argonauti zapadnog Pacifika 1922. godine. Ubrzo postaje predava\xc4\x8d na sveu\xc4\x8dili\xc5\xa1tima u Londonu, Yaleu i Cornellu. Britansko dr\xc5\xbeavljanstvo dobiva 1931. godine, a neposredno prije po\xc4\x8detka Drugoga svjetskoga rata emigrira u SAD, gdje i umire 16. svibnja 1942. godine u New Hevenu.'